Volvo Lastvagnar

Volvo Lastvagnar (ang. Volvo Trucks) je švédsky výrobca nákladných automobilov, ktorý patrí do koncernu Volvo Group. Spoločnosť je druhou najväčšou svetovou automobilkou vyrábajúcou ťažké nákladné automobily. Firma vznikla v roku 1927 a v roku 2006 Volvo Lastvagnar zamestnávalo približne 35 000 zamestnancov po celom svete. Sídlom spoločnosti je vo švédskom meste Göteborg, pričom výrobné závody nákladných automobilov značky Volvo sú v ďalších 17 krajinách. V roku 2005 bolo vyrobených celkom 103 696 automobilov.

Súčasťou Volvo Group sú aj ďalšie značky vyrábajúce nákladné automobily ako Renault Trucks, Mack Trucks a UD Trucks.

Dejiny 
Pri vzniku firmy Volvo v roku 1927 bol prvý nákladný automobil, rad LV 1 najprv na konštrukčných plánoch, ale už v roku 1928 bol predstavený verejnosti. Tento model mal úspech a už v prvom roku sa predalo 500 kusov. Bol vybavený dvojlitrovým štvorvalcovým motorom s výkonom 28 koní (21 kW).

Volvo Lastvagnar vo svete
Kabíny automobilov Volvo sa montujú v severošvédskom meste Umeå, zatiaľčo motory sa vyrábajú v Skövde v strednom Švédsku. Hlavné sídlo spoločnosti je v Göteborgu, ďalšie montážne závody sú v Belgicku, USA, Brazílii, Južnej Afrike, Austrálii, Číne, Indii a Rusku, čo z nej robí globálneho výrobcu. Hlavný centrálny sklad a distribúcia náhradných dielov a výrobných dielov je v meste Gent v Belgicku. Predaj nových automobilov je rozdelený na 3 divízie - Európa, Severná Amerika a ostatní.

Produkcia

Súčasná produkčná zostava (od júla 2008)
Volvo FL
  trhy - Európa, Stredný východ, Austrália
Volvo FE
  trhy - Európa, Stredný východ, Austrália
Volvo FM
  trhy - Európa, Afrika, Ázia, Južná Amerika, Oceánia
Volvo FH
  trhy - Európa, Afrika, Ázia, Južná Amerika, Oceánia
Volvo FH16
  trhy - Európa, Afrika, Ázia, Južná Amerika, Oceánia
Volvo FMX
  trhy - Európa, Afrika, Ázia, Južná Amerika, Oceánia
Volvo VHD
  trhy - Severná Amerika, Mexiko
Volvo VN
  trhy - Severná Amerika, Mexiko
Volvo VT
  trhy - Severná Amerika
Volvo VM
  trhy - Južná Amerika

Predchádzajúce modely

00. roky
 FH12 a FH16
 Volvo 80th Anniversary FH & FH16
 Volvo VN a NH
 Volvo FM9 a FM12
 Volvo FL6
 Volvo VT (na základe modelu VN)

Referencie

Externé odkazy
 Volvo Trucks webstránka
 Volvo Trucks, dejiny spoločnosti

Iné projekty

Volvo
Výrobcovia nákladných automobilov
Podniky vo Švédsku